Vinteren nærmer sig for alvor, og nordjyder i Jammerbugt og Thisted kan forvente at opleve et ekstra vildt vejr i form vindstød af stormstyrke fredag. Det er mellem klokken 12 fredag og klokken 01 natten til lørdag, man skal være opmærksom. Her kan man regne med kuling på 14-18 m/s fra nordvest med vindstød af stormstyrke, varsler DMI torsdag morgen. De kraftige vindstød af stormstyrke kan medføre, at tagsten blæser ned, store grene knækker, træer kan vælte og spærre tog- og vejstrækninger. Og vinden kan med stor sandsynlighed resultere i, at broer må lukkes for trafik. OPDATERING: DMI varslede tidligere for vindstød af stormstyrke i Hjørring, men det varsel ophæves.
Flere steder i Nordjylland kan man forvente kraftige vindstød fra fredag formiddag.